## Rješenje kojim se trgovačkom društvu Ingra d.d. Zagreb, odobrava prospekt o izdavanju obveznica jav­nom ponudom, u nematerijaliziranom obliku, na ime, u ukupnom iznosu od HRK 200.000.000,00 kuna, u denominaciji od HRK 1, dospijeća 2011. godine

### NN 128/2006 (27.11.2006.), Rješenje kojim se trgovačkom društvu Ingra d.d. Zagreb, odobrava prospekt o izdavanju obveznica jav­nom ponudom, u nematerijaliziranom obliku, na ime, u ukupnom iznosu od HRK 200.000.000,00 kuna, u denominaciji od HRK 1, dospijeća 2011. godine

# HRVATSKA AGENCIJA ZA NADZOR FINANCIJSKIH USLUGA

**2827**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) te članka 22. stavka 4. i članka 96. stavak 4. Zakona o tržištu
vrijednosnih papira (»Narodne novine« broj 84/02, u daljnjem tekstu: Zakon) a
temeljem zahtjeva trgovačkog društva INGRA d. d. Zagreb, Alexandera von
Humboldta 4b za odobrenjem prospekta izdanja obveznica javnom ponudom i za
objavljivanje podataka pri uvrštenju obveznica u prvu kotaciju Zagrebačke burze
d.d. Zagreb, Uprava Hrvatske agencije za nadzor financijskih usluga, na sjednici
održanoj 17. studenoga 2006. godine, donijela je

## RJEŠENJE

1. Trgovačkom društvu INGRA d.d. Zagreb, Alexandera von
Humboldta 4b odobrava se prospekt o izdavanju obveznica javnom ponudom, u
nematerijaliziranom obliku, na ime, u ukupnom iznosu od HRK 200.000.000,00 u
denominaciji od HRK 1, dospijeća 2011. godine.
2. Trgovačkom društvu INGRA d.d. Zagreb, Alexandera von Humboldta 4b odobrava se
objavljivanje podataka iz točke 1. prilikom uvrštenja obveznica u prvu kotaciju
Zagrebačke burze d.d. Zagreb, a nakon što trgovačko društvo INGRA d.d. Zagreb,
Alexandera von Humboldta 4b kao izdavatelj obveznica, u roku od 7 dana od isteka
roka za uplatu obveznica, dostavi Agenciji obavijest o broju i postotku upisanih
i uplaćenih obveznica te osobama koje su upisale i uplatile obveznice.
3. Ovo rješenje objavit će se u »Narodnim novinama«.

```
Obrazloženje
```

Trgovačko društvo INGRA d.d. Zagreb, Alexandera von Humboldta 4b (u daljnjem
tekstu: Društvo) podnijelo je 31. listopada 2006. godine zahtjev za odobrenje
prospekta o izdavanju obveznica javnom ponudom i odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, te dokumentaciju u privitku istog, sukladno odredbama Zakona i
Pravilnika o sadržaju zahtjeva i prilozima za odobrenje prospekta i skraćenom
prospektu (»Narodne novine« broj 118/03, u daljnjem tekstu: Pravilnik).
U provedenom postupku po zahtjevu utvrđeno je da je Uprava Društva na sjednici
održanoj 18. listopada 2006. godine donijela Odluku o odobrenju izdavanja
korporativnih obveznica. Sukladno Odluci Uprave Društva, Društvo izdaje
obveznice, javnom ponudom, u nematerijaliziranom obliku, na ime, u ukupnom
nominalnom iznosu od HRK 200.000.000,00 u denominaciji od HRK 1, dospijeća 2011.
godine. Istom Odlukom Uprava je odobrila sklapanje Ugovora o obavljanju poslova
agenata izdanja obveznica s ICF-om d.o.o. Zagreb, Miramarska 24 te Ugovora o
pokroviteljstvu i Ugovora o upisu obveznica sa ICF-om d.o.o. Zagreb, Miramarska
24 i Raiffeisenbank Austria d.d. Zagreb, Petrinjska 59 kao Agentima i
pokroviteljima izdanja.
Nadalje je utvrđeno da je Nadzorni odbor Društva dana 18. listopada 2006. godine
dao suglasnost na Odluku Uprave o odobrenju izdavanja korporativnih obveznica te
za zaduživanje i sklapanje Ugovora o obavljanju poslova agenata izdanja
obveznica.
Zajednički Agenti i Pokrovitelji predmetnog izdanja su ICF d.o.o. Zagreb,
Miramarska 24 i Raiffeisenbank Austria d.d. Zagreb, Petrinjska 59. Agent zadužen
za uvrštenje predmetnih Obveznica u prvu kotaciju Zagrebačke burze je ICF d.o.o.
Zagreb, Miramarska 24.
Razdoblje upisa obveznica trajat će 5 (pet) radnih dana od dana otvaranja upisa.
Datum i vrijeme zatvaranja upisa bit će naznačeni u javnom pozivu na upis.
Razdoblje uplate trajat će 1 (jedan) radni dan počevši 2 (drugog) radnog dana
nakon zatvaranja upisa. Datum i vrijeme uplate bit će naznačeno u javnom pozivu
na upis.
Sredstva na ime upisa obveznica bit će uplaćena u razdoblju uplate prema
instrukciji plaćanja koju će Agent izdanja, neposredno uručiti prilikom upisa,
ukoliko je riječ o fizičkoj osobi ili poslati jedan radni dan nakon zatvaranja
razdoblja upisa, ukoliko je riječ o pravnoj osobi, odnosno institucionalnom
investitoru. Dan uplate je datum izdanja Obveznica.
Društvo je uplatilo naknadu i administrativnu pristojbu, sukladno Pravilniku o
vrsti i visini naknada i administrativnih pristojba Hrvatske agencije za nadzor
financijskih usluga (»Narodne novine« broj 45/06).
U provedenom postupku utvrđeno je da su zahtjevu Društva za odobrenje prospekta
o izdavanju obveznica javnom ponudom i za objavljivanje podataka pri uvrštenju
obveznica u prvu kotaciju Zagrebačke burze d.d. Zagreb, priloženi svi prilozi
propisani Zakonom i Pravilnikom i da podneseni prospekt sadrži sve podatke u
skladu s odredbom članka 21. Zakona, pa je sukladno odredbi članka 22. stavak 4.
i članka 96. stavak 4. Zakona valjalo riješiti kao u izreci ovoga rješenja.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/38
Urbroj: 326-111/06-2
Zagreb, 17. studenoga 2006.

Predsjednik Uprave
**Ante Samodol**, v. r.

Rješenje, NN 128/2006-2827
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)